b"\n_START_ARTICLE_\nPremis Gaud\xc3\xad de 2014\n_START_SECTION_\nCandidatures\n_START_PARAGRAPH_\nAls VI Premis Gaud\xc3\xad participaren 91 produccions entre llargmetratges, documentals, pel\xc2\xb7l\xc3\xadcules per a televisi\xc3\xb3, pel\xc2\xb7l\xc3\xadcules europees i curtmetratges. Per categories, 13 pel\xc2\xb7l\xc3\xadcules en llengua catalana (2 m\xc3\xa9s que en l'edici\xc3\xb3 anterior), 20 en llengua no catalana (tamb\xc3\xa9 2 m\xc3\xa9s), 10 pel\xc2\xb7l\xc3\xadcules europees (la meitat que l'any anterior), 17 pel\xc2\xb7l\xc3\xadcules documentals (s\xc3\xb3n 8 m\xc3\xa9s que l'any passat), 10 curtmetratges, 9 pel\xc2\xb7l\xc3\xadcules per a televisi\xc3\xb3 (en baixen 6 respecte a l'edici\xc3\xb3 del 2013), 12 casos de participaci\xc3\xb3 de talent catal\xc3\xa0 (9 m\xc3\xa9s que els 3 de l'any passat) i cap pel\xc2\xb7l\xc3\xadcula d'animaci\xc3\xb3 (en van ser 3 en l'edici\xc3\xb3 de 2013).\n_START_SECTION_\nNominacions\n_START_PARAGRAPH_\nEl dia 3 de gener de 2014, en un acte celebrat a la Pedrera, els actors Llu\xc3\xafsa Castell i Lolo Herrero van anunciar les pel\xc2\xb7l\xc3\xadcules finalistes de cada categoria. La pel\xc2\xb7l\xc3\xadcula m\xc3\xa9s nominada va ser Els \xc3\xbaltims dies (11 nominacions).\n_START_SECTION_\nMillor pel\xc2\xb7l\xc3\xadcula d'animaci\xc3\xb3\n_START_PARAGRAPH_\nDesert. No es va presentar cap pel\xc2\xb7l\xc3\xadcula en aquesta categoria."